2013 m. spalio 25 d. Bendrojo Teismo sprendimas byloje Biotronik SE prieš VRDT – Cardios Sistemas (CARDIO MANAGER)
(Byla T-416/11)1
(Bendrijos prekių ženklas – Protesto procedūra – Žodinio Bendrijos prekių ženklo CARDIO MANAGER paraiška – Ankstesnis žodinis nacionalinis prekių ženklas „CardioMessenger“ – Santykinis atmetimo pagrindas – Galimybės supainioti nebuvimas – Ankstesnio prekių ženklo naudojimo iš tikrųjų įrodymo nebuvimas – Reglamento Nr. 207/2009 42 straipsnio 2 ir 3 dalys)
Proceso kalba: prancūzų
Šalys
Ieškovė: Biotronik SE & Co. KG (Berlynas, Vokietija), atstovaujama advokatų A. Reich, S. Pietzcker ir R. Jacobs
Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama P. Geroulakos
Kita procedūros VRDT Apeliacinėje taryboje šalis, įstojusi į bylą Bendrajame Teisme: Cardios Sistemas Comercial e Industrial Ltda (San Paulas, Brazilija)
Dalykas
Ieškinys, pareikštas dėl 2011 m. gegužės 27 d. VRDT antrosios apeliacinės tarybos sprendimo (byla R 1156/2010-2), susijusio su protesto procedūra tarp Biotronik SE & Co. KG ir Cardios Sistemas Comercial e Industrial Ltda.
Rezoliucinė dalis
Atmesti ieškinį.
Priteisti iš Biotronik SE & Co. KG bylinėjimosi išlaidas.
____________
1 OL C 298, 2011 10 8.